 Waxaan socod ku maray waddada u ah halbawalaha xarunta Jamhuuriyadda Somaliland Hargeisa waxaana ay indhahaygu badi qabanayeen goobo yar yar oo la iigu sheegay in loo yaqaano Koloyada qaadka oo badankood ay lahayeen ama ka ganacsanayeen haween ama hooyooyin tiro badan, mar aan ku dhawaaday Hooyo reer Hargeisa ah oo wadada suuqa badhtamaheeda la fadhida goobahaasi kollayada qaadka loo yaqaano ayaa ii sheegtay inay ku masruufto 5 caruur ah iyo aabahood oo aan isagu wax camal ah haynin, runtii shaqo laaanta ayaa si weyn u asiibtay bulshada dhammaanteed hadana kama muuqato dadka, haddii aad gaadhi ama lug ku soo marto inta u dhexaysa suuqa weyn ee magaalada hargeisa ilaa aad ka soo gaadhayso Madaxtooyada hargeisa ilaa gobolka ayaad arkaysa maqaaxiyaha shaaha lagu cabo oo waddooyinka dhinaceeda ka furan oo dhalinyaro iyo waayeel badani ku lafa gurayaan xaaladaha siyaasadeed ee waddanka ka jira, waxaanad odhan karta fadhi ku dirirku wuxuu qayb weyn ka ciyaaray wakhti dhaafiska ay waayeel iyo dhalinyaro badan oo runtii wakhti badan shaqo la,aani ay wakhtiga ku dilaan. 